ΓΡΑΠΤΗ ΕΡΩΤΗΣΗ E-0879/03

υποβολή: Phillip Whitehead (PSE) προς την Επιτροπή

(21 Μαρτίου 2003)

Θέμα: Οδηγία για το Πλαίσιο Κοινοτικής Δράσης στον Τομέα της Πολιτικής των Υδάτων 2000/60/ΕΚ

Κατόπιν της έγκρισης της Οδηγίας για το Πλαίσιο Κοινοτικής Δράσης στον Τομέα της Πολιτικής των Υδάτων (2000/60/ΕΚ(1)), η Επιτροπή εξέδωσε τον Μάιο 2001 έγγραφο που φέρει τον τίτλο Κοινή Στρατηγική για την Εφαρμογή της Οδηγίας για το Πλαίσιο Κοινοτικής Δράσης στον Τομέα της Πολιτικής των Υδάτων.

Θα μπορούσε η Επιτροπή να δώσει πληροφορίες για:

1. την μέχρι σήμερα πρόοδο της εφαρμογής της κοινής στρατηγικής,

2. ποιοι είναι οι συμμετέχοντες από την πλευρά της Επιτροπής στις εργασίες σχετικά με την εφαρμογή της κοινής στρατηγικής,

3. ποιες συμφωνίες έγιναν για τη συμμετοχή καταναλωτών και κυρίως καταναλωτώνδάτων στην εφαρμογή της κοινής στρατηγικής·

(1) ΕΕ L 327 της 22.12.2000, σελ. 1.

Απάντηση της κας Wallstrm εξ ονόματος της Επιτροπής

(2 Μαΐου 2003)

1. Η κοινή στρατηγική εφαρμογής εγκρίθηκε τέσσερις μήνες μετά από τη δημοσίευση της οδηγίας 2000/60/ΕΚ(1). Στόχος της ήταν ιδίως ο επιμερισμός των πληροφοριών, η χάραξη των εγγράφων με τις κατευθυντήριες γραμμές και η εφαρμογή, η δοκιμή και επικύρωση των προαναφερόμενων εγγράφων με τις κατευθυντήριες γραμμές. Εάν ανατρέξουμε στην αρχική φάση εφαρμογής που διήρκησε 1½ χρόνο, η στρατηγική απέδωσε τα προσδοκώμενα αποτελέσματα, τόσο από τη σκοπιά της συγκυριότητας, της συμμετοχής των βασικών πρωταγωνιστικών παραγόντων και των μη κυβερνητικών οργανώσεων (ΜΚΟ), πράγμα που είχε ως αποτέλεσμα την κατάρτιση των εγγράφων των κατευθυντηρίων γραμμών (που μέχρι σήμερα ανέρχονται σε 11) και τον καθορισμό του δικτύου των πιλοτικών λεκανών απορροής των ποταμών σε όλη την Ευρώπη, εντάσσοντας τα μελλοντικά κράτη μέλη στις διεργασίες δοκιμών και επικύρωσης.

2. Ταυτόχρονα με τη στρατηγική της εφαρμογής, το Μάιο του 2001 συμφωνήθηκε η εφαρμογή κριτηρίων για τη συμμετοχή των πρωταγωνιστικών φορέων και των ΜΚΟ, βασικά για το επίπεδο της στρατηγικής, γεγονός που οδήγησε στη συγκρότηση της ομάδας στρατηγικού συντονισμού. Πρόκειται για την κεντρική οργάνωση-σύνδεσμο που συναπαρτίζεται από τις εθνικές ή περιφερειακές οργανώσεις, που διαθέτουν τα αποδεδειγμένα προσόντα στο θέμα της πολιτικήςδάτων. Πολλοί ενδεχομένως ενδιαφερόμενοι φορείς προσκλήθηκαν τον Ιούνιο του 2001 στη σχετική ενημερωτική συνάντηση.

Μέχρι σήμερα οι ακόλουθοι πρωταγωνιστικοί φορείς και ΜΚΟ έχουν λάβει μέρος σε στρατηγικό επίπεδο (στην ομάδα στρατηγικού συντονισμού) και/ή στο επίπεδο εργασίας (ομάδες εργασίας):

- European Water Association (EWA),

- Eureau (European Water Suppliers and Wastewater Operators Association),

- European Environmental Bureau (EEB),

- World Wide Fund for Nature (WWF) Europe,

- Union of the Electricity Industry (Eurelectric),

- European Chemical Industry Council (CEFIC),

- Committee of Agricultural Organisations in the European Union / General committee for Agricultural Cooperation in the European Union (COPA/COGECA),

- UNICE (Union of Industrial and Employers' Confederations of Europe),

- European Crop Protection Association (ECPA),

- Federation of Mediterranean Irrigation Associations (FENACORE),

- Environmental Platform of Regional Offices (EPRO).

3. Η Επιτροπή κάλεσε τον Οκτώβριο του 2001 τις συνομοσπονδίες των Ευρωπαίων Καταναλωτών, το Bureau europen des Unions des Consommateurs (BEUC) και την Association of European Consumers (AEC), να λάβουν μέρος στη διαδικασία εφαρμογής της στρατηγικής, ενημερώνοντάς τους σχετικά με την οδηγία πλαίσιο για την πολιτική τωνδάτων, τηνποχρεωτική συμμετοχή του κοινού στη χάραξη των προγραμμάτων διαχείρισης των λεκανών απορροής των ποταμών και με τη στρατηγική της εφαρμογής. Ωστόσο, καμία από τις δύο οργανώσεις δεν πήρε μέχρι σήμερα μέρος στη διαδικασία εφαρμογής της στρατηγικής.

(1) Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2000 για τη θέσπιση πλαισίου κοινοτικής δράσης στον τομέα της πολιτικής τωνδάτων, ΕΕ L 327 της 22.12.2000.